Tuis | Nuutste nuus | VF Plus dien klag by MRK in oor rioolbesoedeling by Die Oog
Die VF Plus het Woensdag ‘n klag by die Suid-Afrikaanse Menseregtekommissie (MRK) ingedien oor rioolvuil wat by Die Oog Aftree-landgoed in die Modimolle-Mookgopong-plaaslike munisipaliteit gestort word.
Die klag is teen die ontwikkelaar van die landgoed.
"Die onus lê immers op die munisipaliteit om toe te sien na die welstand van al sy inwoners," sê Marcelle Maritz, VF Plus-leier in Limpopo.
"Die argelose houding jeens inwoners van die Modimolle-Mookgopong-munisipaliteit se basiese reg op ‘n omgewing wat nie skadelik is vir hul gesondheid en welstand nie is onaanvaarbaar, en die VF Plus het oorlog verklaar teen hierdie onbevoegdheid en swak diens.
"Om hierdie rede het die party onlangs klagte ingedien by verskeie instansies soos die MRK, Groen Skerpioene en die polisie oor onder meer rioolbesoedeling by ‘n skool langs die Abraham Kriel-kinderhuis in Modimolle en die besoedeling van die Nylrivier met bloed en ander afval van die munisipale abattoir op die dorp,"sê Maritz.